text: Spoar fan Grins nei It Hearrenfean
  It Spoar fan Grins nei it Hearrenfean is in spoarline dy't yn de takomst oanlein wurde moat. De line is in plan út 2007 fan ferfierder Arriva. It moat ien fan de kompinsaasjeprojekten wurde nei it net trochgean fan de Suderseeline. Arriva soe ek mei helpe wolle oan it beteljen fan de oanlis. Of de maatskippij dêr nei it ferliezjen fan de buskonsesje fan Noard-Nederlân noch efter stiet, is net wis. [2010]
  Yn 2008 waard bekend dat de line opnaam is yn it regionaal mobiliteitsfûns dat de noardlike provinsjes ôfpraat hawwe mei Camiel Eurlings, de Minister fan Ferkear en Wettersteat. De totale kosten foar de line binne noch net wis. Yn eardere tiden waard wol oer €577 miljoen sprutsen, yn de maitiid fan 2009 waard bekend dat de kosten wol nei oan de €700 miljoen komme.
  Line[bewurkje seksje | boarne bewurkje]
  De line moat in ferbining foarmje tusken de no al besteande stasjons fan Grins en It Hearrenfean. Ek moat der in stasjon yn Drachten komme, dêr't it, nei grutte, twadde plak fan Fryslân dan einliks wer in spoarferbining. In winsk dy't al lang libbet yn Drachten.
  De line wurdt 58 kilometer lang, en hat nei alle gedachten 28 keunstwurken. It fûnemint fan de spoarline moat sa oanlein wurde dat it yn de takomst sa goed bliuwt dat yn in letter tiidrek ek hegefaasjetreinen oer it spoar ride kinne.
  Suderseeline[bewurkje seksje | boarne bewurkje]
  By de presintaasje fan it kompensaasjepakket foar Noard-Nederlân wie de oanlis fan dizze line ien fan de meast opfallende projekten. Mei de oanlis fan de line soe eins ek in begjin makke wurde mei de oanlis fan de Suderseeline. De direkteur fan Arriva lei de klam op de winsk om de nije line sa oan te lizze dat dy letter útboud wurde kin nei hegefaasjeline.
  Fierdere ûntwikkelings[bewurkje seksje | boarne bewurkje]
  Sûnt de oankundiging fan Arriva om de line te bouwen binne der al in stik as wat stappen ûndernaam. Op 18 maart 2008 hawwe minister Eurlings en de Stjoergroep Suderseeline in prinsipe-akkoard sletten, dêr't ek it spoar fan Grins nei It Hearrenfean yn opnaam is. Undersyk fan de provinsjes Fryslân en Grinslân hawwe al sjen litten dat in spoarferbining tusken Grins en It Hearrenfean finansjeel te dwaan is.